เป็นแม่ม่ายขอพักหัวใจ แตงโม พร้อมให้คำปรึกษา โตโน่ จีบ หยาด
แตงโม ภัทรธิดา เผยเรื่องที่เจอ ก้อง กรุณ ในผับ เป็นการทักทายกันตามปกติ เพราะไม่ได้เจอและพูดคุยกันนานเป็น 10 ปีแล้ว ขอบคุณที่ก้องเป็นสุภาพบุรุษ ปกป้องตนเองในการตอบคำถามสื่อ ส่วนเรื่อง หยาดทิพย์กับโตโน่ ไม่ขอออกความเห็น แต่ถ้าฝ่ายชายมาขอความคิดเห็นก็จะตอบ และยินดีที่เห็นโตโน่มีความสุข,หลังมีภาพนัวเนียกันในผับออกมา ระหว่างสาว แตงโม ภัทรธิดา พัชรวีระพงษ์ กับ ก้อง กรุณ เลยทำให้หลายคนมองว่า คู่นี้จะเป็นถ่านไฟเก่าปะทุหรือเปล่า เพราะต่างโสดทั้งคู่ แต่งานนี้สาวแตงโมก็รีบบอกว่า ไม่ใช่จ้า เป็นแค่การทักทายตามปกติ เพราะไม่ได้เจอและพูดคุยกัน หลังจากเลิกรากันไปมากว่า 10 ปีแล้ว อีกทั้งให้พ่อดำเนินคดีผู้ปล่อยภาพ และเอาไปเขียนข่าว ทำให้ตนเองดูเสียหายอีกด้วย โดยได้เจอแตงโมมาร่วมงาน Beauty Is Timeless With LANEIGE BB Cushion Anti-Aging ณ ศูนย์การค้าเซ็นทรัลพลาซา ลาดพร้าว เจ้าตัวก็ให้สัมภาษณ์ว่า,ภาพกับ ก้อง กรุณ ? ภาพพี่ก้องนะคะ อย่างที่เห็นก็คือ โมก็ไปของโม พี่ก้องก็ไปของพี่ก้อง นี่คือไม่ได้ตอบแบบดารานะ คือต่างคนต่างไป ต่างคนต่างเจอ และก็ทักทายกันใช่มั้ยคะ และก็พูดคุยกันไม่ถึง 5 นาที ก็แยกย้ายกันไปไหนไม่รู้ ไม่ทันได้ลากันด้วยซ้ำ ใครที่เจอกันในที่เที่ยวเนี่ย ภาพใกล้ชิดหมด เพราะว่ายืนห่างกันคุยกันไม่ได้ยินแน่ๆ ค่ะ ด้วยความที่เราไม่ได้เจอกันนานมาก เราไม่ได้พูดคุยกันนานมาก มันอาจจะมีบ้างที่ยืนทักทายกัน ถามสารทุกข์สุกดิบว่าเป็นยังไง พี่ก้องก็เป็นห่วงเรากับข่าวที่มันผ่านมาด้วย และก็เตือนเราว่าอย่าไปทำแบบนั้นอีกนะ,หลายที่ลงข่าวว่าเราจะรีเทิร์น? ไม่น่าจะรีเทิร์นค่ะ เพราะว่ามัน 10 ปีแล้วนะคะ เห็นอย่างนี้ 10 ปีแล้วนะคะ คือตัวพี่ก้องเองก็มีแฟนไป 2 คนแล้วอ่ะ คือมันนานแล้ว พี่ก้องเป็นพี่ชายที่แสนดีมากๆ ไม่ใช่แค่กับโมนะ คือใครคบพี่ก้อง จะรู้ว่าพี่ก้องเป็นพี่ชายที่ดีมากๆ ค่ะ เค้าเลิกกับใครไปก็ไม่เคยที่จะเกลียดใครค่ะ ก็จะเป็นที่ปรึกษาที่ดี เพียงแต่ว่าเราไม่ได้เลือกที่จะปรึกษาเค้าในทุกๆ เรื่องค่ะ หลายคนอาจจะมองว่าเราเป็นคนปล่อยภาพรึเปล่า? ถ้าโมเป็นคนปล่อยภาพเอง คงจะไม่ดำเนินการทางกฎหมาย แต่นี่กำลังดำเนินการทางกฎหมายอยู่ค่ะ แต่ไม่ได้ดำเนินการกับคนที่ถ่ายนะคะ เพราะว่าภาพที่ถ่ายมันคือภาพที่เกิดขึ้นจริง แต่การพาดหัวข่าวเนี่ย บางทีพาดไปถึงศาสนา ซึ่งจริงๆ แล้ว ประเทศไทยเราไม่ควรเหยียดศาสนากัน การพาดหัวก็ค่อนข้างแรง มีการบิดเบือนกันไปเยอะมาก อย่างเช่นการที่โมกับพี่ก้องไปเข้าห้องน้ำด้วยกัน มันเป็นไปไม่ได้อยู่แล้วนะคะ เพราะห้องน้ำประเทศไทยแยกหญิงชาย ในส่วนตรงนี้เกิดความเสียหายกับโมเยอะเหมือนกันค่ะ ตรงนี้คุณพ่อโมก็ไม่โอเคค่ะ ดำเนินการกับเพจที่ปล่อยรูปค่ะ ให้คุณพ่อเป็นคนดำเนินการให้ค่ะ,มีกระแสข่าวออกมาว่า ภาพที่ถูกปล่อยออกมา เราต้องการประชดโตโน่? ตั้งแต่โมกับโน่เลิกกัน ไม่มีใครประชดใครค่ะ เรารู้มั้ยว่าถูกแอบถ่าย? ทราบค่ะ โมเข้าใจว่าเป็นกล้องพีอาร์ของดีเอ็มดีค่ะ แต่ว่าโมได้ถามพี่เค้า ปรากฏว่าพี่เค้าขอโทษโมและบอกว่าจะแบนคนๆ นั้น พอดีว่าโมเองก็เก็บภาพคนถ่ายเค้าได้เหมือนกัน จำได้ค่ะ เพราะว่าเค้าถ่ายโมอยู่ตลอดเวลา แต่ว่าโมเห็นเค้าถ่ายโมคนเดียว ตอนโมเต้น ตอนโมอยู่กับเพื่อน แต่ว่าตอนโมอยู่กับพี่ก้อง โมไม่เห็นว่าใครถ่ายนะคะ ด้วยความที่โมเห็นเค้ายกโทรศัพท์ขึ้นมาถ่ายโมอยู่ตลอด โมก็เลยถ่ายเค้าบ้าง สำหรับรูป โมไม่ได้โกรธอะไร มันคือรูปจริงค่ะ แต่ว่าการพาดหัวข่าวถึงศาสนา หรือว่าการบิดเบือนจนเกินไปมันไม่โอเค,ภาพที่ออกมาได้คุยกับพี่ก้องไหม? พี่ก้องก็บอกว่าไม่แปลกอะไร คนเราไม่เจอกันนาน ทักทายกันมันเป็นเรื่องธรรมดาค่ะ เราต้องระวังขึ้นไหม? ระวังขึ้นเลยค่ะ เพราะกลัวว่าคนอื่นจะมาเดือดร้อนเพราะเรา โมขอโทษพี่ก้องไปเหมือนกันค่ะ ที่หาเรื่องมาให้เค้าอีกแล้ว พี่ก้องก็บอกไม่เป็นอะไรหรอก มันเป็นเรื่องธรรมชาติ คนเราเลิกกันไปถ้าเกิดไม่ทักทายกัน มันจะผิดธรรมชาติรึเปล่า รู้สึกยังไงที่พี่ก้องเค้าให้สัมภาษณ์ว่าเค้าเป็นห่วงเรา เราเป็นผู้หญิงด้วย? รู้สึกว่าเค้าเป็นสุภาพบุรุษนะคะ พี่ก้องเค้าก็มีวุฒิภาวะสูงขึ้นมากจาก 10 ปีที่แล้วนะคะ อยู่ในวัยที่ผ่านอะไรมาค่อนข้างเยอะ ความคิด ทัศนคติที่มันเปลี่ยนไป และหลายๆ อย่างก็สอนเรา ขอบคุณพี่ก้องที่ปกป้องและให้สัมภาษณ์ที่น่ารักค่ะ,หัวใจเราเป็นยังไงบ้าง? ตอนนี้หัวใจขอพักเลยค่ะ ขอพักยาวๆ เลยค่ะ ไม่มีสมาธิและไม่มีการโฟกัสเรื่องนี้เลยสักนิดเดียว มีเข้ามาไหม? คนที่เข้ามาโมไม่นับค่ะ เพราะโมไม่แน่ใจเลย ว่าคนที่เข้ามา เค้าเข้ามาจริงจังหรือเปล่า มันนับไม่ได้ ตัวโมเองเคยแต่งงานมาก่อน เป็นแม่ม่าย มีรอยสักชื่อแฟนเก่าอยู่ที่ตัว แล้วโมยังฝังใจกับรักเก่าๆ อยู่ เพราะฉะนั้นโมไม่มั่นใจว่าคนที่เข้ามา เค้าเข้ามาแบบไหน ก็ถือซะว่ายังไม่มีใครเข้ามาดีกว่าค่ะ พักยาวเลย บางคนก็จะชอบว่าโม ว่าไหนว่าจะไม่มีใคร ทำไมไปมีรูปกับพี่ก้อง ก็อยากให้ยึดถือคำพูดโมไว้นะคะ คือ โมพูดออกมาจากใจ อย่างเราเจอพี่ก้องด้วยความบังเอิญ มันเลี่ยงไม่ได้ที่จะไม่ทักกัน อยากให้ยึดถือคำพูดโมจริงๆ ค่ะ ว่ายังไม่คิดที่จะมีใครจริงๆ ค่ะ ตอนนี้โมขอรักษาใจตัวเองมากกว่า เติมตัวเองให้เต็มก่อน โมยังอยากเป็นลูกที่ดีของพระเจ้าก่อน ตอนนั้นถึงจะพร้อมค่ะ ไม่รู้อีกกี่ปี โมถึงจะโตเป็นคนที่ดีของพระเจ้าได้,ล่าสุดมีข่าวว่า โตโน่เดินหน้าจีบหยาดทิพย์? ก็อันนี้เป็นเรื่องส่วนตัวเค้าค่ะ จริงๆ แล้ว โมไม่ได้ฟังจากหูของตัวเอง ไม่ได้ยินด้วยตัวเอง อันนี้โมให้ความเห็นอะไรไม่ได้ จะไปถามเค้าไหม? คงไม่ถามค่ะ แต่ถ้าเค้าขอความเห็นอาจจะให้ความเห็นเค้าได้ น้อยใจเค้าไหม? ไม่ค่ะ อะไรที่เค้ามีความสุข เราก็มีความสุขด้วยค่ะ (ยิ้ม).
แตงโม เผย เรื่องที่เจอก้อง ในผับ เป็นการทักทายกันตามปกติ เพราะไม่ได้เจอและพูดคุยกันนานเป็น 10 ปีแล้ว ส่วนเรื่อง หยาดกับโตโน่ ไม่ขอออกความเห็น แต่ถ้าฝ่ายชายมาขอความคิดเห็นก็จะตอบ และยินดีที่เห็นโตโน่มีความสุข
แตงโม,แตงโม โตโน่,แตงโม ก้อง,แตงโม ภัทรธิดา,ก้อง กรุณ,ภาพหลุดก้องแตงโม,ก้อง แตงโม เที่ยวผับ,โตโน่ ภาคิน,ภัทรธิดา พัชรวีระพงษ์,กรุณ ซอโสตถิกุล,แตงโม ก้อง ผับ,โตโน่จีบหยาดทิพย์,หยาด โตโน่,หยาดแฟนใหม่โตโน่,ข่าว,ข่าวบันเทิง,ไทยรัฐออนไลน์